יחסי הולנד–קניה

יחסי הולנד–קניה הם יחסי החוץ בין הולנד לקניה.

== היסטוריה ==
המתיישבים האפריקנים הראשונים, ממוצא הולנדי, החלו להגיע לקניה בשנת 1906, הם התיישבו סביב מחוז אוסין גישו בקניה והאזורים הסמוכים לה.<ref name="chicagotribune">[http://articles.chicagotribune.com/1988-04-01/news/8803050426_1_afrikaners-white-south-africans-white-highlands S. Africa Could Learn From Kenya Settlers]. Retrieved on 21 January 2015.</ref> הקשרים הדו-צדדיים החלו עוד בשנות ה-70.<ref name="government.nl">[http://www.government.nl/issues/international-relations/kenya International relations] Kenya and the Netherlands. Retrieved on 21 January 2015.</ref> היחסים בין שתי המדינות בדרך כלל טובים. עם זאת, תהליך ה-ICC דיכא את יחסיה של קניה עם מדינות המערב. ממשלת הולנד צופה כי לאחר שנת 2020 היחסים בין שתי המדינות ישתפרו בשותפות כלכלית המועילה הדדית.<ref name="rijksoverheid">[http://www.rijksoverheid.nl/bestanden/documenten-en-publicaties/rapporten/2014/02/05/meerjarige-strategische-plannen-mjsp-2014-2017/kenya-multi-annual-strategic-plan-2014-2017.pdf Kenya Multi-Annual Strategic Plan]. (PDF). Retrieved on 21 January 2015.</ref>

== שיתוף פעולה לפיתוח ==
עד שנת 2021 ממשלת הולנד קיוותה להחליף תוכניות תרומות לקניה בתוכניות השקעה, הדבר יאפשר לגופים פרטיים מהולנד להשתתף בתוכניות השקעה וסיוע.

ממשלת הולנד בניגוד לרוב מדינות אירופה קיצצה את הסיוע שלה לקניה שהסתכם ב-2.7 מיליארד שילינג קנייתי (25.4 מיליון אירו) בשנת 2014 ל-1.6 מיליארד שילינג קנייתי (14.7 מיליון אירו) בשנת 2017.

תחומי מפתח לשיתוף פעולה בין קניה והולנד הם:
* חקלאות (התמקדות בביטחון מזון וחוסן מפני בצורת)
* מים וסביבה
* תמיכה בתחום הבריאות
* ביטחון ושלטון חוק
* שוויון בין המינים
* פיתוח המגזר הפרטי ודיפלומטיה כלכלית

מספר לא מבוטל של קנייתים לומדים בהולנד.

הצי המלכותי ההולנדי סייע בפעולות נגד פיראטיות ברחבי האוקיינוס ההודי. בדרך כלל קניה לא מחפשת קשרים צבאיים עמוקים יותר עם הולנד.

== יחסים כלכליים ==
בשנת 2011 הסחר בין קניה להולנד הסתכם בשווי 91 מיליארד שילינג קנייתי (852 מיליון אירו).<ref name="nlembassy">[http://kenia.nlembassy.org/doing-business/economics-agriculture-and-trade.html Economics, Agriculture and Trade]. Kenya and the Netherlands. Retrieved on 21 January 2015.</ref>

הולנד היא יעד הייצוא החמישי בגודלו של מוצרים קנייתים ברחבי העולם. הוא השני בגודלו באירופה.

הייצוא העיקרי של קניה להולנד כולל: חיות, קפה, תה, פירות, ירקות, דגים וטבק.<ref name="kenyaembassy">[http://www.kenyaembassy.nl/index.php/listing/bilateral-relation-with-netherlands Bilateral Relation with Nethertlands]. Retrieved on 21 January 2015.</ref>

הייצוא העיקרי של הולנד לקניה כולל: מכונות עיבוד נתונים אוטומטיות, ביגוד ואביזרים, פריטי בית, פשתן וריהוט, כימיקלים, מכונות, ציוד תחבורה, מוצרי חלב, פלסטיק ואלקטרוניקה.

לתאגידים רב לאומיים כמו פיליפס, יוניליוור, רויאל דאטש של, KLM, בוסקאליס והיינקן יש נציגות בקניה. למעלה מ-100 חברות הולנדיות אחרות שרובן בעלות עסקים בתעשיית הפרחים של קניה, הקימו סניף במדינה. בשנים האחרונות חברות הולנדיות היו מעורבות גם בתחומים אחרים כגון אנרגיה מתחדשת, מים ותברואה, תשתיות, לוגיסטיקה, תקשוב ומימון.

== תעופה ==
אייר פראנס-KLM מחזיקה ב-26% ממניות קניה איירווייז, חברת התעופה הרביעית בגודלה באפריקה. קניה איירווייז מפעילה טיסות ישירות לאמסטרדם, KLM מפעילה גם טיסות ישירות לניירובי.

== נציגויות דיפלומטיות ==
* קניה מחזיקה בהולנד שגרירות בהאג.
* הולנד מחזיקה בקניה שגרירות בניירובי.

== הערות שוליים ==